钦定古今图书集成/明伦汇编/闺媛典/第084卷 > 杨二妻王氏
## 钦定古今图书集成/明伦汇编/闺媛典/第084卷 > 杨二妻王氏

按《夔州府志》：“王氏，太平县民杨二妻。年十四，合巹甫
弥日，伪逆僭据，伪兵牛惠者，艳其姿，欲夺之，讼于县，
而求伪将军谭弘檄及弘幕客夏拱手书以制县。伪
令孙继统不得已，谕杨离异。王谓其夫曰：‘我死祸立
至矣’。乃行，夫泣送之，王曰：‘旦日来视我’。遂至牛室。时
亲邻毕集，王故为喜容，绐牛出待客，即闭户。雉经死”，
其中衣皆预缝，固不可解。旦日，杨二闻，奔视，犹未殓
也。杨二大恸，誓不复娶，数月亦死。“平逆”后，县令为之
合葬，作文致祭，表其墓。